આ વિશે એક સ્થાનિક દુકાનદારે મિડ-ડે LOCALને કહ્યું હતું કે ‘આ રસ્તો મુલુંડ પોલીસ-સ્ટેશન, LBS માર્ગ, ભક્તિ માર્ગથી જોડાયેલો હોવાને કારણે સેન્ટર ઑફ ધ રોડનો સ્પૉટ ગણાય છે. ત્યારે સ્વાભાવિક છે કે વાહનોની અવરજવર વધુ જ હોય. સુધરાઈએ આ રસ્તા પર આડાઅવળા, અલગ-અલગ દિશાઓમાં પેવર બ્લૉક્સ નાખ્યા છે. એને કારણે પેવર બ્લૉક્સ યોગ્ય રીતે ફિટ થયા નથી અને અમુક ખૂણાઓના ભાગોમાંથી ઊખડી ગયા છે. એને કારણે રસ્તાના જોડાણથી અથવા ચેમ્બરોની આજુબાજુ ખાલી જગ્યા થઈ ગઈ છે અને એથી રસ્તા અસમતળ થઈ ગયા છે. આવા રસ્તા પરથી વાહન ચલાવવામાં તો તકલીફ થાય જ છે સાથે ચાલી શકાય એવી પરિસ્થિતિ પણ રહેતી નથી. અહીંથી કોઈ સિનિયર સિટિઝન પસાર થતું હોય તો તેમની લાકડી આ ખાડાઓમાં ખૂંપી જાય છે.